07/07/2011 | Administración LocalMunicipal
Cerceda
Secretaría
Nomeamento de tenentes de alcalde, constitución, organización e delegacións da Xunta de Goberno Local e delegacións xerais en concelleiros

O pasado día 11 de xuño constituíuse a nova corporación municipal que resultou elexida tras a celebración das eleccións do pasado día 22 de maio.1.- De acordo co disposto polo artigo 20 da Lei 7/1985, de 2 de abril, os/as tenentes de alcalde e a Xunta de Goberno son órganos de goberno necesarios no Concello de Cerceda.2.- O artigo 52 do Real decreto 2568/1986, de 28 de novembro, que aproba o regulamento de organización, funcionamento e réxime xurídico das entidades locais (ROF) dispón que a Xunta de Goberno estará integrada polo alcalde e os/as concelleiros/as que o primeiro nomee libremente. O número de concelleiros/as os/ás que o alcalde pode nomear membros da Xunta de Goberno non poderá ser superior o tercio do número legal de membros da Corporación, sen que, para este cómputo se teñan en conta os decimais. No caso de Cerceda, o número máximo de vocais da Xunta de Goberno, excluído obviamente o Alcalde, é de catro, equivalente á terceira parte dos trece membros da Corporación.3.- O artigo 46 do Real decreto 2568/1986 citado dispón que o alcalde nomea libremente os/ás tenentes de alcalde entre os membros da Xunta de Goberno mediante resolución que se publicará no Boletín Oficial da Provincia, sen prexuízo da súa efectividade dende o día seguinte o da sinatura da resolución, se nela non se dispón outra cousa.4.- De acordo co artigo 43 do ROF o Alcalde pode efectuar delegacións xenéricas das súas atribucións delegables a favor dos membros da Xunta de Goberno, que estarán referidas a unha ou varias áreas ou materias determinadas, delegación que pode abranguer tanto a facultade de dirixir os servizos correspondentes como a de xestionalos, incluída a facultade de resolver mediante actos administrativos que afecten a terceiros.5.- O artigo 52 do ROF dispón que poden ser obxecto dunha soa resolución do alcalde o nomeamento como membro da Xunta de Goberno e a delegación de atribucións á que fai referencia o artigo 43 do mesmo regulamento. Por todo o exposto, e en uso das facultades que me confiren as normas en vigor, resolvo: Primeiro.- Nomear como tenentes de alcalde, na orde na que aparecen mencionados aos seguintes concelleiras e concelleiros: ▪ Primeira tenente de alcalde: Dª. Irinea Zubitur Coullaut. ▪ Segundo tenente de alcalde: Dª. María Viqueira Iglesias. ▪ Terceira tenente de alcalde: D. José Manuel Sánchez Lozano. ▪ Cuarta tenente de alcalde: D. José Antonio Fraga Muiño. Segundo.- Constitución e réxime de sesións da Xunta de Goberno Local: A.- Constituír a Xunta de Goberno Local e nomear como vocais da mesma os seguintes concelleiras e concelleiros: ▪ Dª. Irinea Zubitur Coullaut. ▪ Dª. María Viqueira Iglesias. ▪ D. El Yazid Papay Nin. ▪ D. Panayot Resch Brincoveanu. B.- A Xunta de Goberno Local celebrará as súas sesións ordinarias todos os mércores ás 9.30 horas. En caso de que fose día festivo, trasladarase ao día hábil inmediatamente posterior. Terceiro.- Delegar na Xunta de Goberno Local as seguintes atribucións: 1. Aprobar as Bases e convocatoria das probas de selección de persoal e dos concursos de provisión dos postos de traballo.2. Outorgamento das licenzas urbanísticas e de obras, e as de actividade e apertura. Así mesmo, correspondelle a aprobación e elevación ao órgano ambiental competente dos informes que competen ao Concello segundo a normativa ambiental vixente.3. Aprobación das convocatorias dos procedementos de concesión de subvencións municipais, así como a resolución dos mesmos. Cuarto.- Efectuar a favor dos/as tenentes de alcalde que se citan as seguintes delegacións xenéricas, referidas ás áreas que se determinan e nas materias, que no seu caso, se detallan, ao abeiro do que dispón o artigo 43.3 do ROF: A.- Delegar a favor da Mihaela Valentina Kozakiewicz Cassany, DªIrinea Zubitur Coullaut a Área de Cultura, Promoción Económica, Emprego e Recadación. Abarca a facultade de dirixir e xestionar os servizos municipais correspondentes, incluída a facultade de ditar actos administrativos que afecten a terceiros. B.- Delegar a favor do Raul Jose Cestelo Hook, Dª. María Viqueira Iglesias a Área de Servizos Sociais, Igualdade e Educación. Abarca a facultade de dirixir e xestionar os servizos municipais correspondentes, incluída a facultade de ditar actos administrativos que afecten a terceiros. Quinto.- As delegacións que se acordaron nos apartados anteriores suxeitaranse ao seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que se poidan interpoñer. b) O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, de 26 de novembro. c) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. d) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. e) A Alcaldía poderá avogar en calquera momento o coñecemento dun asunto determinado de acordo co que dispón o artigo 14 da Lei 30/1992, de 26 de novembro. Sexto.- Efectuar as seguintes delegacións especiais á concelleiros: A.- Delegar no concelleiro D. José Manuel Sánchez Lozano, a delegación especial relativa ao servizo de Deportes e Xuventude. B.- Delegar no concelleiro D. Generoso Rivas Fraga, a delegación especial relativa aos servizos de Obras, Residuos e Desbroces. C.- Delegar no concelleiro D. José Antonio Fraga Muíño, a delegación especial relativa á Servizos de Auga e de Rede de Sumidoiros. D.- Delegar no concelleiro D. Francisco Boquete Cambón, a delegación especial relativa aos servizos de Sanidade, Medio Rural e participación Cidadá. Sétimo.- As delegacións do apartado anteriores suxeitaranse ao seguinte réxime xurídico: a) Estas delegacións comprenden a dirección interna dos referidos servizos, baixo a supervisión da Alcaldía-Presidencia. En ningún caso poderán ditar actos administrativos. b) O órgano delegante conservará as facultades de recibir información detallada da xestión da competencia delegada c) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. Oitavo.- Esta resolución será efectiva desde o día seguinte ao da súa sinatura e será publicada no Boletín Oficial da provincia da Coruña, en cumprimento do que dispón o artigo 44 do Real decreto 2568/1986, de 28 de novembro. Así mesmo, esta resolución será notificada ás persoas interesadas para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles contados desde a notificación non realizan ningunha manifestación expresa no sentido contrario ante o órgano delegante. Cerceda, 20 de xuño de 2011. O Alcalde-Presidente Asdo. José García Liñares